# விக்கிப்பீடியா:ஆலமரத்தடி/தொகுப்பு29

## தானியங்கி முறையில் ஆங்கில விக்கியிலிருந்து தமிழாக்கம்

நான் கடந்த இரு நாட்களாக இவ்வாறு தானியங்கியாக மொழிபெயர்ப்பு செய்யப்பட்ட மும்பை பக்கத்தை சீராக்க முயன்று வருகிறேன். மிகுந்த மனித முயற்சியை வேண்டுவதாக உணர்கிறேன். இம்முறையினால்:
- ஏராளமான சிவப்பு இணைப்புகள் உருவாக்கப்படுகின்றன: அவை தமிழ் விக்கியில் உடனடியாக தேவைப்படாதவை..ஆங்கில விக்கிபோல ஒவ்வொரு ஊரிலிருந்தும் பயனர்கள் எழுத வரும்போதே அவற்றை சமாளிக்க இயலும்..  
- பல படிமங்கள் மேலேற்றப்பட வேண்டியுள்ளன.இவற்றில் சில காப்புரிமை அற்றவை..  
- பல வார்ப்புருக்கள் தமிழ்விக்கியில் உருவாக்கப்பட வேண்டியுள்ளது..தமிழ்விக்கியில் இருந்தாலும் இங்கு வரையறுக்கப்பட்ட வடிவத்தில் உள்ளீடு இல்லாது சிவப்பு இணைப்புகள் உருவாகின்றன..காட்டாக என தமிழில் format இருந்தால் மொழிபெயர்ப்பில் என வந்து சிவப்பு வார்ப்புரு தோற்றங்கள் வருகின்றன. வார்ப்புருவின் மூலத்தை நோக்காது புதிய வார்ப்புரு உண்டாக்கும் வாய்ப்பும் உள்ளது.  
- தமிழ்விக்கியில் ஏற்கெனவே உள்ள நகரங்கள்/ஊர்கள்/அமைப்புகள் பெயர்கள் வேறாக மொழிபெயர்க்கப்பட்டு சிவப்பு தொடுப்புகள் காட்டப்படுகின்றன. இதனால் தமிழ் விக்கியில் சிறந்த தேடல் மற்றும் பட்டறிவு உள்ளவர்கள் மட்டுமே சீர் செய்யவியலும்.  
மேற்கூறியவற்றால் இது மிகுந்த நேர விரயத்தையும் சலிப்பையும் உண்டாக்குகிறது. தவிர இத்திருத்தங்கள் இல்லாது இப்பக்கங்கள் பயனுள்ளவையாக இராது.  
முழு ஆங்கில விக்கிப்பக்கத்தையும் ஒரே வீச்சில் இக்கருவியைக்கொண்டு மொழிபெயர்ப்பதை விட இதனை விக்கி பயனர்களுக்கு அறிமுகப்படுத்தி வேண்டும் ஆங்கில உரையை மட்டும் விரைவாக தமிழாக்கம் செய்ய கொடுத்தால் தமிழ்விக்கியில் தமிழாக்கக் கட்டுரைகளுக்கு பயனளிக்கும்.  
முதன்மையாக விக்கிபீடியா பெயர்வெளி பக்கங்களை இவ்வாறு விரைவாக தமிழாக்கம் செய்யலாம்.  
--மணியன் 08:29, 21 ஆகஸ்ட் 2009 (UTC)  
:இந்த மென்பொருள் கருவிகளைக் கொண்டு அறிவியல் தத்துவங்களை மொழிபெயர்ப்பு செய்திட சாத்தியம் உண்டா ? ---இராஜ்குமார்  
::கட்டாயம் அறிவியல்/பொறியியல், ஏன் எத்துறைக் கருத்துகளையும், மொழிபெயர்க்க இயலும்.--செல்வா 14:19, 21 ஆகஸ்ட் 2009 (UTC)  
மணியன் நீங்கள் கூறியவை உண்மை. ஆனால் இம் மென்கலத்தின் பெரும் நன்மை என்னவென்றால் ஒரு 20 பேர், ஆளுக்கு 2-3 வரிகள் வீதம் கூட்டாக மொழிபெயர்க்க இயலும். எனக்கு 10 மணித்துளிகள் மட்டும்தான் கிடைக்கின்றதாக வைத்துக்கொள்வோம், சரி அப்பொழுது கூட்டாக 20 பேர் மொழிபெயர்க்கும் கட்டுரையில் நானும் ஒரு 2-3 வரிகளை மொழி பெயர்க்கலாம். இதில் பெரிய நன்மை கூகுள் நிறுவனத்துக்குத்தான். ஏனெனில் அவர்கள் இம்மொழிபெயர்ப்புகளைக் கொண்டு எந்த எந்த சூழல்களில் எந்த எந்த சொற்கள் தேர்வு பெறுகின்றன என்று அவர்களின் மென்கலம் பின்புலத்தில், படிமுறை பகுப்பாய்வுகள் செய்து பிற்காலத்தில் ஏறத்தாழ தானியங்கியாய் 90% மொழிபெயர்க்க உதவக்கூடிய மென்கலங்கள் உருவாக்குவார்கள். தனியொருவராய் மொழி பெயர்த்தாலும், காலம் போகப் போக சொற்கள் தானியங்கியாய் முன்னுந்தப்பெற்று எளிதாகலாம், ஆனால் இப்போதைக்கு ஒரு 10-20 பேராக கூட்டாக செய்தால் மிகக் குறைந்த ஆற்றலில் ஒரு நல்ல கட்டுரை கிட்டும். இப்படிப் பல கட்டுரைகள் செய்ய நல்வாய்ப்பு உள்ளது. நான் தனியாகவும், பயனர் சிவக்குமாருடனும் சேர்ந்து மிகச் சிறிதளவு முயன்று பார்த்தேன். கட்டாயம் நற்பயன் விளைய வாய்ப்புள்ளது என உணர்கிறேன். *விக்கிட்டிரான்சு* என்னும் குழு (ஒருவரா, பலரா?) எப்படி செய்தார்கள், எவ்வளவு நேரம் உழைப்பு செலவிட்டார்கள் என்னும் செய்தியைப் பகிர்ந்தால் பயனுடையதாக இருக்கும். --செல்வா 14:19, 21 ஆகஸ்ட் 2009 (UTC)  
::நான் அந்த கருவியை பயன் படுத்திபார்த்தேன் . நானும் இந்த கூட்டத்தோடு இணைந்து செயல்பட விரும்புகிறேன். ---இராஜ்குமார்  
:::நான் இதை பயன்படுத்தி பார்த்தேன். மொழிபெயர்ப்பு ஆகவில்லை. காட்டாக budget என்ற கட்டுரையை மொழிபெயர்க்க கொடுத்தேன். ஆனால் ஆங்கிலத்திலேயேதான் வருகிறது. --Ragunathan 08:07, 28 ஆகஸ்ட் 2009 (UTC)  
கூகுள் மென்பொருளை பயன்படுத்தி நான் ஏற்கனவே சில கட்டுரைகளை வரைந்துள்ளேன். எவ்வளவு அதிகமாக நாம் பயன்படுத்துகிறோமோ, அவ்வளவு வேகமாக இம்மென்பொருள் புதிய வாக்கியங்களையும் , புதிய சொற்களையும் கற்றுக் கொள்ளும். இம்மென்பொருள் பயன்படுத்தும் Translation memory தொழில்நுட்பத்தின் நியதி இதுவே. காலப்போக்கில் நாம் ஒரு நல்ல மொழி பெயர்ப்பு கருவியை பெற வாய்ப்புள்ளது.  
நான் எனது ஒய்வு நேரத்தில் உருவாகிய ஒரு சிறிய மென்பொருளையும் அவ்வப்போது பயன்படுத்திகிறேன். இது ஒரு ஆங்கில வாக்கியத்தில் உள்ள ஆங்கில வார்த்தைகளுக்கு நிகரான தமிழ் சொல்லை தன அகராதியில் கண்டால், அவ்வார்த்தையை தமிழில் பெயர்க்கும். முழு வாக்கியத்தையும் உணர்ந்து தமிழ் வாக்கியத்தை பெயர்க்கும் அறிவு இல்லாதது. அகராதியில் இல்லாத வார்த்தைகள் ஆங்கித்திலேயே விட்டுவிடும். பெரிய பயன் இல்லையென்றாலும், மீண்டும் மீண்டும் தட்டெச்சு செய்ய வேண்டிய வார்த்தைகள், நாடுகள், அறிவியல் சொற்கள் ஆகியவற்றை நேரடியாக பெயர்க்க பயன்படுத்துகிறேன்.  
இது யாருக்கும் பயன் படலாம் என்று எண்ணினால் தர சித்தமாயுள்ளேன். அகராதியில் சுமார் 3500௦௦ வார்த்தைகளை சேர்த்துள்ளேன் . இது போன்ற எதாகிலும் open source மென்பொருள் இருக்குமானால் தயவு கூர்ந்து தெரிய படுத்துங்க்ள. நன்றி --Daniel pandian 19:29, 1 செப்டெம்பர் 2009 (UTC)  
:தானியல், உங்கள் கருவியை ravidreams at gmail dot com என்ற முகவரிக்கு அனுப்பி வைத்தால் மிகவும் உதவியாக இருக்கும். நன்றி--ரவி 17:10, 5 செப்டெம்பர் 2009 (UTC)